Malawian kwacha

**Kwacha** (/ˈkwætʃə/; ISO 4217: MWK, yuli din saɣiti **Malawi Kwacha**) nyɛla Malawi liɣiri bini din gbaai yuuni 1971, di zani mi n-ti  Malawian pound. Di pirigi ;a 100 **tambala**. Kwacha zani la laɣi shɛŋa zaashee, dini n-nyɛ British pound sterling, South African rand, n-ti pahi Rhodesian dollar, din daa be Malawian economy ni. Kwancha nyɛla din taɣi duri ka sheera, amaa tum yuuni 1994 di taɣibu du mi. Yuuni 2005,  Bingu wa Mutharika daa kpuɣi soyani di taɣibu gɔhi laɣ'shɛŋa din pahi. Reserve Bank of Malawi n ŋmari di bankiliɣiri. Silimiin goli May 2012,  Reserve Bank of Malawi daa booi kwacha danko ni vaabu 34% ka yihi li  United States dollar gɔhibu ni.

## Bachi yibu na shee

Lala yuli ŋɔ "*kwacha"* nyɛla din daa tuui boli Zambia tiŋgbani ni, ni ka Zambian kwacha daa yina 1968. Di yimi na Chinyanja bee Chichewa bachi ni ka di gbunni nyɛ "di zibi ya", ka *tambala* lɛbigibu nyɛ "nolɔɣu"  Chichewa. Tambala daa boli mi ka di nyɛla nolɔri kɔbigu moli la zibbu.

## Taarihi

Kwacha zani mi n-ti Malawian pound yuuni 1971 ka  kwacha dibaa ayi zani n-ti pound yini.

Zaŋ kana silimiin goli 30 August 2019 British pound sterling zaɣi yini daa nyɛla  883.43 kwachas, 1  US dollar daa nyɛla 725.16 kwacha ka 1 South African rand mi nyɛ 47.69 kwacha. Zaŋ kana silimiin goli 30 August 2019 1 Euro daa nyɛla 797.42 Kwachas.

## Laɣibaligu

thumb|A one kwacha coin from 1992

Laɣibaligu tuuli yimi na yuuni 1971 ka mali kalibu dalima 1, 2, 5, 10 n-ti pahi 20 tambala. Yuuni 1986, 50 tambala mini 1 kwacha laɣibaligu daa yina. Silimiin goli January 2007, 5 mini 10 kwacha laɣibaligu daa yina, ka mali malibu dabisili yuuni 2006, ka di gba daa yina. Silimiin goli 23 May 2012, 1, 5 min 10 kwacha laɣ'baligu zaɣi pala daa yina

1 mini 2 tambala laɣ'baligu daa nyɛla "copper-plated steel" malibu. 5 tambala laɣ'baligu nyɛla "nickel-plated steel" malibu. 50 tambala mini 1 kwacha laɣ'baligu mali mi ni "brass-plated steel".

## Banki Liɣiri

[right|thumb|Old Malawian 1 kwacha note, carrying the date 1 Dec 1990, depicting former President-for-Life [Hastings Banda on the front and workers in a Tobacco field on the reverse.]]

Yuuni 1971, banki liɣiri din daa mali yuuni 1964 daa yina ni kalinli dalinli 50 tambala, 1, 2 n-ti pahi 10 kwacha. 5 kwacha laɣ'gbana daa yina yuuni 1973 dini daa niŋ ka bɛ kpihim 2 kwacha laɣ'gbaŋ. 20 kwacha laɣ'gbaŋ daa yina yuuni 1983. 50 tambala laɣ'gbana daa yina yuuni 1986, ka bahigu 1 kwacha laɣ'gbaŋ pirinti yuuni 1992. Silimiin goli 1993, 50 kwacha laɣ'gbana daa yina, ka100 kwacha daa doli na yuuni 1993, 200 kwacha mi daa yina yuuni 1995, 500 kwacha gba daa yina yuuni 2001 ka 2000 kwacha mi yina silimiin goli November 2016 ni di baligi laɣi pooli.

Zaŋ kana 2008, banki liɣiri din doli ŋɔ na n-daa bɛni:

Lahabali din sabi "*Nyasa Times"* silimiin goli 9 March 2012 wuhiya, ni zaŋ chaŋ chira ayɔbu din doli na Reserve Bank of Malawi ni yina ni laɣ'gbana balibu, n-ti tabili 1,000-kwacha gbaŋ, laɣ'karili din bɛni gori gindi buyi pubu zuɣu. Lala laɣ'gbaŋ ŋɔ daa yimi na Biantyre silimiin goli 8 March, zuɣulana Dr. Perks Ligoya n-daa yihili na. Laɣi pala maa yan pɔri mi n-gari saha liɣiri din bɛni, din yan booi buni saɣimbu. 1,000-kwacha gbaŋ pala daa nyɛla De La Rue ni yan pirinti shɛli.

Silimiin goli 23 May 2012, "*Nyasa Times"* daa yɛliya ni Reserve Bank of Malawi yan yimi na ni 1,000 kwacha laɣ'gbaŋ ka di mini laɣ'pala ŋɔ ti laɣim dira. 1,000 kwacha danko daa nyɛla US$4. Kwacha zaɣi palli ŋɔ mali la tiŋgbani zuɣulana, Kamuzu Banda di tooni ka di nyaaŋa mi mali Mzuzu kawana kpalansi di anfooni.

20 kwacha gbaŋ palli daa nyɛla bɛ ni nyɛ ka shɛli mali dɔɣisa. Di nyaaŋa nyela din mali  Domasi Teacher's Training College anfooni (din yuli pa booni Domasi College of Education). Amaa, yɛltɔɣa wuhiya ni lala duu ŋɔ, talahi, Machinga Teacher's Training College.

Reserve Bank of Malawi yan labi mali lala liɣiri nima ŋɔ din yan chɛ ka di niŋ "zombu zosimli". "Malawi Union of the Blind" yɛliya, malila binkpula din du ni di wuhi di dalinloi, amaa lala bintɔra ŋɔ nyɛla din pɔra ni di tooi ku bukaata.

## Lihimi m-pahi

* Economy of Malawi
* Zambian kwacha

## Kundivihira